आजकल हर इंसान अपनी सेहत से परेशान है, जिसे देखो वो डॉक्टर के पास अपने इलाज के लिए भागता है। लेकिन क्या आपको पता है कि बिना दवाई के भी इलाज मुमकिन है। तो आइये हम आपको बताते हैं, एक इलाज के बारे में जो हमारे सेहत पर बहुत प्रभाव डालता है। एक्यूप्रेशर का नाम तो आपने सुना होगा, लेकिन बहुत कम लोग इसकी थैरेपी के बारे में जानते होंगे। एक्यूप्रेशर एक ऐसा इलाज है जो ड्रग मुक्त माना जाता है। दरअसल इसकी थैरेपी में व्यक्ति के शरीर पर प्रेशर डाला जाता है, जिसके बाद कुछ क्रियाएं होती हैं, जो आपके रोग से लड़ती हैं, और आपको बहुत हल्का महसूस कराती हैं। इसी को लेकर दिल्ली में मिशन एडमिशन और “वी.ए.टी.टी.सी” परिवार की तरफ से एक प्रोग्राम का आयोजन किया गया। इस कार्यक्रम में डॉ राकेश शर्मा, डॉक्टर भारत भूषण शर्मा और डॉक्टर जी. मनी वाचकम ने मुख्य अतिथि के तौर पर शिरकत की।